《燕台春》
清代·陆求可

城阙九重，山河千里，烟花分外便妍。舞榭妆楼，何人闲过春天。

斗鸡走马争先。看玉河桥畔，鸣珂穿柳，刺梅园里，弄管调弦。

京华旅食，紫陌红尘，春衣典尽，酒舍因缘。新丰羽骑，官家校猎城边。

灯火归来，绕鞍鸡兔，满臂乌鸢。谩高眠。试听邻家笛，张宴留连。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。